Íþróttabandalag Akraness var stofnað 3. febrúar árið 1946 af knattspyrnufélögunum KA og Kára og var fyrsti formaður þess Þorgeir Ibsen . Það tók við af Íþróttaráði Akraness sem var stofnað af sömu félögum árið 1934 og var fyrst formaður þess Axel Andrésson knattspyrnuþjálfari . Það sama ár var byrjað að vinna í sjálfboðavinnu byggingu nýs knattspyrnuvallar á Jaðarsbökkum , á sama stað og núverandi keppnisvöllur er , en gerð hans lauk árið 1935 . Þá er ákveðið að taka þátt í Íslandsmóti meistaraflokks í knattspyrnu . Fyrst í stað var nafn íþróttabandalagsins skammstafað ÍBA , en var breytt skömmu síðar í ÍA , þar sem Íþróttabandalag Akureyrar var með sömu skammstöfun . Á þessu árabili var það aðallega knattspyrna sem iðkuð var á vegum KA og Kára , en auk þess voru æfðir fimleikar undir stjórn Stefáns Bjarnasonar , einnig handknattleikur , glíma , badminton , frjálsar íþróttir , sund , skíði og fyrsta Íslandsmótið í hjólreiðum sem haldið var á Akranesi .